ટીમ ઈન્ડિયાના ચેન્નાઈનિવાસી વિકેટકીપર-બેટ્સમેન દિનેશ કાર્તિક અને નિકિતા વણઝારા બાળપણના મિત્રો હતા. બંનેના પરિવારો પણ એકબીજાની નિકટ હતા. કાર્તિક અને નિકિતાએ 2007માં લગ્ન કર્યા હતા અને એમનું જીવન બરાબર ચાલતું હતું, પણ 2012માં આઈપીએલ-5 દરમિયાન મુરલી વિજય સાથે સંપર્ક થતાં નિકિતા એની પ્રત્યે આકર્ષાઈ હતી. કાર્તિકને જ્યારે ખબર પડી નિકિતાને ટીમ ઈન્ડિયાના બેટ્સમેન અને પોતાના જ દોસ્ત મુરલી વિજય સાથે અનૈતિક સંબંધ છે. એને પગલે કાર્તિક અને નિકિતા વચ્ચે ઘર્ષણ થયું હતું અને બંને જણે છૂટા પડવાનો નિર્ણય લીધો હતો. છૂટાછેડા થયા ત્યારે નિકિતા ગર્ભવતી હતી. 2012માં કાર્તિકથી છૂટાછેડા લીધા બાદ નિકિતાએ તરત જ મુરલી વિજય સાથે લગ્ન કર્યા હતા. નિકિતા-મુરલી આનંદથી રહે છે. એમને ત્રણ સંતાન છે – બે પુત્ર અને એક પુત્રી. કાર્તિકે 2015માં સ્ક્વોશ ખેલાડી દીપિકા પલ્લીકલ સાથે લગ્ન કર્યા હતા અને એ બંને પણ આનંદથી રહે છે.